## Pravilnik o uvjetima koje moraju zadovoljiti potvrđeni mjeriteljski laboratoriji za ovjeravanje mjerila električnih veličina

### NN 31/2002 (27.3.2002.), Pravilnik o uvjetima koje moraju zadovoljiti potvrđeni mjeriteljski laboratoriji za ovjeravanje mjerila električnih veličina

# Državni zavod za normizaciju i mjerite­ljstvo

675

Na teme­lju članka 14. Zakona o mjerite­ljskoj djelatnosti (»Narodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O UVJETIMA KOJE MORAJU ZADOVOLJITI POTVRĐENI MJERITELJSKI LABORATORIJI ZA OVJERAVANJE MJERILA ELEKTRIČNIH VELIČINA

I. OPĆE ODREDBE

Članak 1.

Ovim se pravilnikom propisuju uvjeti koje moraju zadovo­ljiti potvrđeni
mjerite­ljski laboratoriji (u da­lj­njem tekstu: laboratoriji) za priprema­nje
mjerila električnih veličina (u da­lj­njem tekstu: mjerila) za ovjerava­nje.

Ovaj se pravilnik ne odnosi na potvrđene mjerite­ljske laboratorije u
kojima se ovjeravaju brojila električne energije te strujni i naponski mjerni
transformatori.

Članak 2.

Laboratorij može biti pravna ili fizička osoba ili dio pravne osobe.

Laboratorij priprema mjerila za ovjerava­nje, a Državni zavod za
normizaciju i mjerite­ljstvo (u da­lj­njem tekstu: Zavod) ih ovjerava.

Članak 3.

Priprema mjerila za ovjerava­nje, u smislu ovoga pravilnika,
podrazumijeva: pripremu mjerila i potrebnih etalona, metoda i postupaka
ovjerava­nja, spaja­nje mjerila s etalonima, ispitiva­nje mjerila, tj. provjeru
mjerite­ljskih značajka mjerila te priprema­nje podloga za izvješća o ispitiva­nju
mjerila.

II. UVJETI KOJE MORA ZADOVOLJITI LABORATORIJ

Članak 4.

Laboratorij mora zadovo­ljiti uvjete koji se odnose na:

1. radnike

2. prostorije laboratorija

3. ispitnu opremu i pribor za ovjerava­nje

4. propisanu dokumentaciju.

1. RADNICI

Članak 5.

U laboratoriju mora biti zaposlen radnik koji organizira, vodi i nadzire
obav­lja­nje poslova ovjerava­nja taksometara (u da­lj­njem tekstu: vodite­lj
laboratorija). U laboratoriju s više od dva radnika, vodite­lj laboratorija može
imati zamjenika.

Članak 6.

Laboratorij mora imati najma­nje dva radnika koji obav­ljaju poslove
priprema­nja mjerila za ovjerava­nje i koji su stalno zaposleni u laboratoriju.

Članak 7.

Radnici iz članaka 5. i 6. ovoga pravilnika moraju imati VSS tehničkog i
prirodoslovno-matematičkog smjera i najma­nje 1 godinu radnog iskustva na
poslovima ispitiva­nja, proizvod­nje ili servisira­nja mjerila, ili VŠS
tehničkog smjera i najma­nje 2 godine radnog iskustva na poslovima ispitiva­nja,
proizvod­nje ili ser­visira­nja mjerila, ili SSS tehničke struke i najma­nje 4
godine rad­nog iskustva na poslovima ispitiva­nja, proizvod­nje ili servisira­nja
mjerila, ili VKV tehničke struke i najma­nje 4 godine radnog iskustva na
poslovima ispitiva­nja, proizvod­nje ili servisira­nja mjerila.

Radnici iz stavka 1. ovog članka moraju poznavati propise kojima su
utvrđeni postupci i metode ispitiva­nja mjerila.

2. PROSTORIJE LABORATORIJA

Članak 8.

Laboratorij mora imati najma­nje jednu prostoriju za ispitiva­nje
mjerila i posebno odvojeni prostor za evidenciju ovjerava­nja.

Prostorija za ispitiva­nje mjerila mora biti:

1. izgrađena u skladu s propisima iz područja građevinarstva i uvjetima
zaštite na radu

2. zaštićena od vibracija, prodira­nja prašine, vodene pare, agresivnih
plinova i sl.

3. zaštićena od djelova­nja va­njskih elektromagnetskih po­lja i drugih
zrače­nja.

Članak 9.

U prostoriji za ispitiva­nje mjerila mogu se obav­ljati samo poslovi
ovjerava­nja mjerila i u ­njoj se može nalaziti samo ispitna oprema i pribor za
ovjerava­nje.

Ispitna oprema iz stavka 1. ovog članka mora biti raspo­ređena tako da
nije izložena izravnome utjecaju sunca i izvorima grija­nja.

Članak 10.

Prostorija za ispitiva­nje mjerila mora zadovo­ljavati ove referentne
uvjete:

1. mogućnost  održava­nja
temperature: 23 ± 2°C

2. mogućnost održava­nja vlažnosti zraka 50% ± 20%

3. izvedeno napaja­nje etalona, ispitnih uređaja i mjerila koja se
ispituju:

– nazivna vrijednost napona napaja­nja ± 10%,

– nazivna vrijednost frekvencije ± 1Hz.

Referentni uvjeti iz stavka 1. ovog članka moraju se održavati u
prostoriji za ispitiva­nje najma­nje 2 sata prije početka ovjerava­nja pa do
završetka ovjerava­nja.

Za nadzor nad temperaturom i relativnom vlažnošću u prostoriji za
ispitiva­nje treba upotreb­ljavati uređaje za zapisiva­nje temperature i
relativne vlažnosti ili higro-termometre s točnošću od +/– 0,5°C i +/– 3% rel.
vlažnosti.

3. ISPITNA OPREMA I PRIBOR ZA OVJERAVANJE

Članak 11.

Oprema koja se upotreb­ljava za utvrđiva­nje mjerite­ljskih značajka
mjerila (u da­lj­njem tekstu: ispitna oprema) mora biti takva da se ­njome te
postupcima i metodama propisanima mjerite­ljskim uputama za ovjerava­nje
mjerila može ispitati zadovo­ljavaju li mjerila propisane mjerite­ljske uvjete.

Članak 12.

Laboratorij mora imati ovu
ispitnu opremu:

a) radne etalone jedinice
električnih veličina i ­njihov mjerni pribor kojim se ovjeravaju odgovarajuća
mjerila

b) pomoćnu mjernu opremu –
elementi za ugađa­nje mjerila; stalci za postav­lja­nje mjerila i sl.

c) dopunsku mjernu opremu –
stabilizirani izvori električnog napaja­nja (istosmjerne i/ili izmjenične
električne struje)

d) uređaje za naponska
ispitiva­nja, ispitiva­nja izolacije i ispitiva­nja ostalih zahtjeva za
sigurnost mjerila.

Ispitna oprema iz stavka 1.
ovog članka mora imati va­ljanu potvrdu o umjerava­nju ili ovjernicu o zadovo­ljava­nju
mjerite­lj­skih zahtjeva.

Članak 13.

Oprema mora imati tehničke
upute bitne za ­njezinu uporabu u postupku ovjerava­nja mjerila.

a) Radni etaloni

Članak 14.

Sastav i mjerite­ljske značajke radnih etalona moraju biti takvi da
omogućuju ispitiva­nje propisanih mjerite­ljskih zahtjeva mjerila koja se
ovjeravaju.

Članak 15.

Radni etaloni mogu se upotreb­ljavati za ovjerava­nje mjerila ako su
granice dopuštene apsolutne osnovne pogreške rodnog etolona najmanje 4 puta
manje od granice dopuštene osnovne pogreške mjerila koje se ovjerava.

Članak 16.

Mjerna područja radnih etalona moraju biti takva da obuh­vaćaju sva
mjerna područja mjerila koja se ovjeravaju.

Članak 17.

Referentni uvjeti radnih etalona moraju odgovarati referentnim uvjetima
mjerila koja se ovjeravaju.

b) Pomoćna mjerna oprema

Članak 18.

Elementi za ugađa­nje mjerila moraju omogućiti ugađa­nje vrijednosti
mjerene velične i/ili mjerenih veličina kojima su određene nazivne vrijednosti
mjerila, tako da se pokazivač mjerila može postaviti na svaku oznaku ­ljestvice.

Elementi iz stavka 1. ovog članka moraju biti takvi da, kad se upotreb­ljavaju,
ne unose smet­nje u tijek mjere­nja niti utječu na promjenu postav­ljenih
vrijednosti mjerene veličine na mjerilu.

Članak 19.

Za postav­lja­nje mjerila u određeni položaj pri ­njihovu ovjerava­nju
upotreb­ljavaju se odgovarajući stalci koji osiguravaju:

1) zauzima­nje referentnoga položaja mjerila

2) zauzima­­nje svih položaja mjerila, naznačenih ili propisanih, pri
određiva­­nju utjecaja položaja, u skladu s odredbama mje­rite­­ljskih propisa
za pojedine vrste mjerila

3) zauzima­­nje referentnoga položaja mjerila u odnosu na magnetno polje
zemlje (prema potrebi)

4) zauzimanje referentnoga položaja mjerila u odnosu na referentnu
feromagnetnu i/ili vod­­ljivu ploču (prema potrebi).

Članak 20.

Ako je pri ovjerava­­nju mjerila prijeko potrebna i druga pomoćna mjerna
oprema i/ili je ­­njezina uporaba propisana mjerite­­ljskim propisima za
pojedine vrste mjerila, ona se mora osigurati.

c) Dopunska mjerna oprema

Članak 21.

Stabilizirani izvori električnog napaja­­nja moraju omogućiti napaja­­nje
radnih etalona i mjerila kojima je električna energija prijeko potrebna za
funkcionira­­nje.

Stabilizirani izvori električnog napaja­­nja moraju omogućiti napaja­­nje
mjernih krugova radnih etalona i mjerila, i to:

1) moraju osigurati potrebne vrijednosti mjerene veličine i/ili mjerenih
veličina kojima su određene nazivne vrijednosti mjerila, a koje se mogu ugađati
elementima za ugađa­­nje mjerila, tako da se ona mogu ovjeravati u cijelome
mjernom području;

2) moraju osigurati takvu
stabilnost napaja­­nja mjernih krugova kojom se neće izazvati promjena pokaziva­­nja
radnih etalona i mjerila, u skladu s odredbama mjerite­­ljskih propisa za odgo­va­rajuće
radne etalone i mjerila;

3) moraju osigurati
referentne uvjete s obzirom na frekvenciju valovitosti istosmjerne mjerene
veličine i/ili izobliče­­nja iz­mje­nične mjerene veličine, u skladu s mjerite­­ljskim
zahtjevima za mjerila koja se ovjeravaju.

d) Uređaji za naponska ispitiva­­nja, ispitiva­­nja izolacije i
ispitiva­­nja ostalih zahtjeva za sigurnost mjerila

Članak 22.

Zahtjevi za sigurnost mjerila (naponska ispitiva­­nja, ispitiva­­nja
izolacije i sl.) mogu se ispitivati uređajem kojim se mjerila mogu provjeriti u
skladu s propisima i uputama za uporabu opreme.

4. PROPISANA DOKUMENTACIJA

Članak 23.

Laboratorij mora imati ovu
dokumentaciju:

1. propise iz područja
ovjerava­­nja mjerila

2. naputak proizvođača o
uporabi opreme za ispitiva­­nje

3. postupke održava­­nja i
praće­­nja ispravnosti opreme za ispitiva­­nje

4. postupke zaprima­­nja
zahtjeva za ovjerava­­nje mjerila, izvješća o ispitiva­­nju mjerila i dr.

5. tipna odobre­­nja za
mjerila koja se ovjeravaju u laboratoriju

6. popis opreme za ispitiva­­nje
s tehničkim podacima i datumima ovjerava­­nja i ovjernicama za svako mjerilo
koje je sastavni dio te opreme.

Članak 24.

Laboratorij mora biti oprem­­ljen
elektroničkim računalom za vođe­­nje evidencije ovjerava­­nja i pisa­­nje
izvješća o ispitiva­­nju mjerila s mogućnošću spaja­­nja na internet i poveziva­­nja
na bazu podataka Zavoda.

Članak 25.

Izvješće o ispitiva­­nju
mjerila mora biti propisanog sadržaja.

Laboratorij mora čuvati
izvješća o ispitiva­­nju mjerila na elektroničkome mediju ili u tiskanome
obliku, najma­­nje godinu dana od isteka roka va­­ljanosti ovjere.

III. OBVEZE LABORATORIJA

Članak 26.

Laboratorij tijekom svoje­ga rada mora:

1. zadovo­­ljavati uvjete propisane ovim pravilnikom

2. pripremati za ovjerava­­nje mjerila koja imaju va­­ljano tipno odobre­­nje,
sukladno odobrenome postupku ispitiva­­nja mjerila

3. obavijestiti Zavod o svakoj promjeni koja bi mogla utjecati na
osposob­­ljenost laboratorija da zadovo­­lji uvjete propisane ovim pravilnikom

4. upotreb­­ljavati samo opremu za ispitiva­­nje mjerila s va­­ljanom
potvrdom o umjerava­­nju ili s va­­ljanim ovjernim žigom, odnosno va­­ljanom
potvrdom o sukladnosti

5. omogućivati radnicima
laboratorija sudjelova­­nje u svim oblicima stručnog usavršava­­nja koje
organizira Zavod

6. omogućivati radnicima
laboratorija sudjelova­­nje u radu tijela Zavoda

7. sudjelovati u
međulaboratorijskim usporedbama na zah­tjev Zavoda

8. pridržavati se visine i
načina plaća­­nja troškova ovjerava­­nja mjerila koje je propisao ravnate­­lj
Zavoda.

IV. PRIJELAZNE I ZAVRŠNE ODREDBE

Članak 27.

Laboratoriju koji zadovo­­ljava
uvjete propisane ovim pravilnikom izdaje se rješe­­nje koje vrijedi najdu­­lje
3 (tri) godine.

Članak 28.

U laboratorijima koji su
ovlašteni prema Pravilniku  uvjetima za
osniva­­nje laboratorija za pre­gled radnih etalona i mjerila električnih
veličina (»Narodne novine« br. 53/91) mjerila se mogu ovjeravati do 31.
prosinca 2003. godine, ako zadovo­­ljavaju uvjete propisane ovim pravilnikom.

Članak 29.

Ovaj pravilnik stupa na snagu
osmoga dana od dana objave u »Narodnim novinama«.

Klasa: 011-04/02-04/22
Urbroj: 558-03/6-02-1
Zagreb, 21. ožujka 2002.

Ravnate­­lj
Državnog zavoda za normizaciju
i mjerite­­ljstvo
**dr. sc. Jakša Topić, dipl. ing.,** v. r.

Pravilnik, NN 31/2002-675